उदयपुर | शहर के पानेरियों की मादड़ी क्षेत्र के गणपति विहार में मकान में घुसकर चोरों ने गहने-नकदी समेत लगभग 60-70 हजार रुपए का माल चुरा लिया। गणपति विहार निवासी रमेश पुत्र मोहनलाल जीनगर का परिवार जोधपुर शादी में गया था। पीछे घर सूना था। मौका पाकर घुसे चोरों ने आलमारी का ताला तोड़कर अंदर रखे डायमंड टॉप्स, सोने की चेन, कान के टॉप्स और 30 हजार रुपए चुरा लिए। चोरी का पता घर आने पर चला। पुलिस ने रिपोर्ट दर्ज कर चोरों की तलाश शुरू कर दी।